### **К ОПУБЛИКОВАНИЮ**

### **КОМИ РЕСПУБЛИКАСА ВЕСЬКӦДЛАН КОТЫРЛӦН**

### **ШУӦМ**

**Коми Республикаса Веськӧдлан котырлӧн ӧткымын шуӧмӧ**

**вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны Коми Республикаса Веськӧдлан котырлӧн ӧткымын шуӧмӧ вежсьӧмъяс содтӧд серти.
2. Тайӧ шуӧмыс вынсялӧ 2023 вося лӧддза-номъя тӧлысь 20 лунсянь да лоӧ вынаӧн тайӧ пунктса мӧд абзацӧн урчитӧм положениеяссӧ тӧд вылӧ босьтӧмӧн.

Тайӧ шуӧм дорӧ 2 пунктын 2 пунктувлӧн «г» пунктувса кызь ӧкмысӧд да комынӧд абзацъяс, «ж» пунктувса коймӧд абзац лоӧны вынаӧн 2028 вося моз тӧлысь 31 лунӧдз.

Коми Республикаса Веськӧдлан котырӧн

Юрнуӧдысьӧс Медводдза вежысь Э. Ахмеева

Сыктывкар

2023 вося косму тӧлысь 18 лун

191 №

Коми Республикаса Веськӧдлан котырлӧн

2023 во косму тӧлысь 18 лунся 191 №-а шуӧм дорӧ

СОДТӦД

Коми Республикаса Веськӧдлан котырлӧн ӧткымын шуӧмӧ пыртӧм

**ВЕЖСЬӦМЪЯС**

1. «Коми Республикаса культура, туризм да архив удж министерство йылысь» Коми Республикаса Веськӧдлан котырлӧн 2015 во ӧшым тӧлысь 8 лунся 494 №-а шуӧмын:

нимын да 1 пунктын «Коми Республикаса культура, туризм да архив удж министерство» кывъяс лӧсялана вежлӧгын вежны «Коми Республикаса культура да архив удж министерство» кывъясӧн лӧсялана вежлӧгын;

Коми Республикаса культура, туризм да архив удж министерство йылысь положениеын, мый вынсьӧдӧма шуӧмӧн (1 №-а содтӧд), (водзӧ – Положение):

1. нимын «, туризм» кыв киритны;
2. 1 пункт гижны тадзи:

«1. Коми Республикаса культура да архив удж министерство (водзӧ – Министерство) лоӧ Коми Республикаса олӧмӧ пӧртысь власьт органӧн, коді пӧртӧ олӧмӧ культура, искусство, библиотека да музей удж, кинематография (водзӧ – культура да искусство юкӧн), архив удж сфераын канму политика лӧсьӧдӧм да збыльмӧдӧм, нормативнӧй да инӧд боксянь ладмӧдӧм, архив удж сфераын канму услугаяс сетӧм серти уджъяссӧ, а сідзжӧ Коми Республикаса олӧмӧ пӧртысь власьт органӧн, кодӧс уполномочитӧма пӧртны олӧмӧ архив удж йылысь оланпастэчасӧ кутчысьӧм бӧрся дінмуын канму контрольсӧ (дӧзьӧрсӧ) да Россия Федерацияса музей фондлӧн состояние бӧрся дінмуын канму контрольсӧ (дӧзьӧрсӧ).»;

1. 7 пунктын «туризм,» кыв киритны;
2. 8 пунктын «Коми Республикаса туризм агентстволӧн,» кывъяс киритны;
3. 10 пунктса 3 – 5 пунктувъяс киритны;
4. 11 пунктын:

а) 4 пунктув гижны тадзи:

«4) дасьтӧ да сетӧ Коми Республикаса экономика сӧвмӧдан, промышленносьт да транспорт министерствоӧ культура да искусство юкӧнын, архив удж сфераын сӧвмӧм серти дыр кадся прогнозъяс;»;

б) 14 пунктулын «том йӧз политика» кывъяс вежны «наука» кывйӧн;

в) 21, 101, 22 – 24, 271 – 329, 3211 – 3215 пунктувъяс киритны;

г) 3, 5 – 6, 10, 11, 15 пунктувъясын «туризм,» кыв киритны;

д) 151,26 – 27 пунктулын «, туризм» кыв киритны;

е) 16 пунктулын «, участвуйтӧ туризм сфераын веськӧдлан котыркостса артмӧдчӧмъяс збыльмӧдӧмын» кывъяс киритны;

ж) 3210 пунктулын гижӧд серти «да туризм» кывъяс киритны;

з) 25 пунктув гижны тадзи:

«25) индӧ Коми Республика мутасын культура да искусство юкӧнын наука туялӧмъясын коланлунсӧ да налысь тематикасӧ;»;

1. 12 пунктын:

а) 3 пунктулын «эскӧдӧм;» кыв вежны «эскӧдӧм.» кывйӧн;

б) 4 пунктув киритны;

1. 13 пунктса 2 пунктулын «туризм,» кыв киритны;
2. 18 пунктса 5 пунктулын «туризм да» кывъяс киритны;

10) Положение дорӧ содтӧдлӧн грифын да нимын «, туризм» кыв киритны.

2. «Коми Республикаса экономика сӧвмӧдан да промышленносьт министерство йылысь» Коми Республикаса Веськӧдлан котырлӧн 2020 во вӧльгым тӧлысь 5 лунся 542 №-а шуӧмын:

1) нимын, 1 да 2 пунктъясын «Коми Республикаса экономика сӧвмӧдан да промышленносьт министерство» кывъяс лӧсялана вежлӧгын вежны «Коми Республикаса экономика сӧвмӧдан, промышленносьт да транспорт министерство» кывъясӧн лӧсялана вежлӧгын.

2) Коми Республикаса экономика сӧвмӧдан да промышленносьт министерство йылысь положениеын, мый вынсьӧдӧма шуӧмӧн (1 №-а содтӧд):

а) нимсӧ гижны тадзи:

«Коми Республикаса экономика сӧвмӧдан, промышленносьт да транспорт министерство йылысь положение»;

б) 1 пунктын:

медводдза абзац гижны тадзи:

«1. Коми Республикаса экономика сӧвмӧдан, промышленносьт да транспорт министерство (Коми Республикаса экономика сӧвмӧдан министерство) (водзӧ - Министерство) лоӧ Коми Республикаса олӧмӧ пӧртысь власьт органӧн, коді пӧртӧ олӧмӧ канму политика лӧсьӧдӧм серти, канмусянь ладмӧдан мераяс збыльмӧдӧм серти уджъяс, сы лыдын Коми Республикаӧс социальнӧй да экономика боксянь сӧвмӧдӧмсӧ анализируйтан, стратегическӧя планируйтан да прогнозируйтан, торъя мога уджтасъяс планируйтан, ичӧт да шӧр предпринимательство, транспорт, мусир, биару, горноруднӧй, из шом, кокни промышленносьт, вӧр промышленнӧй комплекс, машина вӧчан, стрӧитчан материалъяс, изделиеяс да конструкцияяс вӧчан промышленносьт сӧвмӧдан, импорт вежны отсалан, челядьлы вузӧс вӧчан индустрия, инвестиционнӧй да инновационнӧй удж сӧвмӧдан сфераын нормативнӧй да инӧд боксянь ладмӧдӧм, Коми Республика мутасын инвестицияяс кыскӧм серти, инвестиционнӧй проектъяс збыльмӧдӧмсӧ нуӧдӧм серти, Коми Республика мутасын инвестиционнӧй, производственнӧй да инновационнӧй инфраструктура лӧсьӧдан проектъяс, канму-аспом уджъёртасьӧм, туризм збыльмӧдӧм, ладмӧдан тӧдчӧмсӧ, канму да муниципальнӧй услугаяс сетӧмсӧ донъялӧм, проектнӧй уджсӧ, уджысь мынтысьӧмсӧ (Коми Республикаса канму гражданскӧй служащӧйяслы да Коми Республикаын муниципальнӧй служащӧйяслы уджысь мынтысьӧм кындзи), Коми Республикаса экономика мобилизационнӧя дасьтӧмсӧ котыртӧм серти, Министерстволӧн компетенцияын канму услугаяс сетӧм серти уджъяс, а сідзжӧ Коми Республикаса олӧмӧ пӧртысь власьт органӧн, кодӧс уполномочитӧма:»;

содтыны татшӧм сюрӧса выль мӧд да коймӧд абзацъяс:

«збыльмӧдны сьӧд кӧртулов, рӧма кӧртулов жуглас чукӧртӧм, видзӧм, переработайтӧм да иналӧм серти удж бӧрся канмусянь федеральнӧй лицензионнӧй контроль (дӧзьӧр), пассажиръясӧс да туй кӧлуй легкӧвӧй таксиӧн новлӧдлан сфераын дінмуын канму контроль (дӧзьӧр), а сідзжӧ Коми Республикаса уполномочитӧм олӧмӧ пӧртысь власьт органӧн, коді координируйтӧ тайӧ сфераясын (юкӧнъясын) Коми Республикаса мукӧд олӧмӧ пӧртысь власьт органлысь уджсӧ;

збыльмӧдны организацияяслӧн, асшӧр уджалысьяслӧн да торъя йӧзлӧн удж бӧрся, кодъяс вӧдитчӧны торъя вот режимӧн, кодъяс сетӧны экскурсоводъяслысь (гидъяслысь), гид-переводчикъяслысь да (либӧ) инструктор-нуӧдысьяслысь услугаяссӧ, дінмуын канму контроль (дӧзьӧр).»;

в) 9 пунктын:

16 пунктулын «конкуренциясӧ.» кывъяс вежны «конкуренциясӧ;» кывъясӧн;

содтыны татшӧм сюрӧса 17 – 19 пунктувъяс:

«17) лӧсьӧдӧ Коми Республикаын туризм сӧвмӧдӧм вылӧ бур условиеяс, сы лыдын туристскӧй индустрияӧ инвестицияяс кыскӧм могысь;

18) отсалӧ сӧвмӧны Коми Республикаын туризм инфраструктура;

19) кыпӧдӧ Коми Республика мутасын туристскӧй уджын материально-техническӧй базаӧн вӧдитчан окталунсӧ.»;

г) содтыны татшӧм сюрӧса 10.121  пункт:

«10.121. Туризм сфераын:

1) дасьтӧ да сетӧ Коми Республикаса Веськӧдлан котырӧ вӧзйӧмъяс, кутшӧмъясӧс веськӧдӧма Коми Республика мутасын туризм сӧвмӧдӧм вылӧ, а сідзжӧ туризм юкӧнӧ инвестицияяс кыскыны ышӧдан ногъяс да методъяс йылысь;

2) дасьтӧ туризм сфераын Коми Республикаса оланпас да Коми Республикаса мукӧд нормативнӧй инӧда акт балаяс да сетӧ найӧс Коми Республикаса Юралысьлы, Коми Республикаса Веськӧдлан котырӧ;

3) дасьтӧ да збыльмӧдӧ туризм сфераын стратегическӧя планируйтан документъяс Коми Республикалӧн уджмогъясӧ пыртӧм юалӧмъяс серти;

4) туялӧ да нуӧдӧ туристскӧй ресурсъяслысь инвентаризациясӧ сы могысь, медым лӧсьӧдны туристскӧй шӧринъяс да зонаяс, ладмӧдны найӧс Коми Республика мутас планируйтан схемакӧд;

5) участвуйтӧ туризм сфераын наука туялӧмъяссӧ котыртӧмын, индӧ Коми Республика мутасын туризм сфераын наука туялӧмъясын коланлунсӧ да налысь тематикасӧ;

6) нуӧдӧ мероприятиеяс, кутшӧмъясӧс веськӧдӧма Коми Республика мутасын туризм сфераын федеральнӧй торъя мога уджтасъяс збыльмӧдӧм вылӧ;

7) кырымалӧ туризм сфераын дінмукостса ӧтвылысь уджалӧм йылысь артмӧдчӧмъяс;

8) участвуйтӧ туризм сфераын веськӧдлан котыркостса артмӧдчӧмъяс збыльмӧдӧмын;

9) дасьтӧ да сетӧ Коми Республикаса олӧмӧ пӧртысь власьт органъясӧ юӧр да методическӧй материалъяс, Коми Республика мутасын туризм сӧвмӧдан юалӧмъяс серти гӧгӧрвоӧдӧмъяс;

10) дасьтӧ да сетӧ Коми Республикаын меставывса асвеськӧдлан органъясӧ юӧр да методическӧй материалъяс, Коми Республикаын муниципальнӧй юкӧнъяслӧн мутасын туризм сӧвмӧдан юалӧмъяс серти гӧгӧрвоӧдӧмъяс;

11) отсалӧ туризм сӧвмӧдан верктуя нырвизьяс индӧмын, сы лыдын Коми Республикаын муниципальнӧй юкӧнъяслӧн мутасъясын туристскӧй индустрия объектъяс сӧвмӧдӧмӧн;

12) котыртӧ да нуӧдӧ туризм сфераын мероприятиеяс дінму да муниципалитеткостса тшупӧдъясын;

13) Коми Республикаса колана олӧмӧ пӧртысь власьт органъяскӧд, ӧтйӧза да мукӧд организациякӧд ӧтув нуӧдӧ туризм сфераын инвестиция проектъяс Коми Республика мутасын збыльмӧдан мероприятиеяс;

14) участвуйтӧ войтыркостса мероприятиеяс, ставроссияса да дінмукостса тшупӧдъясын мероприятиеяс котыртӧмын да найӧс нуӧдӧмын;

15) збыльмӧдӧ Коми Республикаын туризм, сы лыдын социальнӧй туризм, сиктса туризм, челядьлы туризм да ас кежысь котыртӧм туризм, сӧвмӧдан верктуя нырвизьясын отсӧг сетан мераяс;

16) отсалӧ паськӧдны пытшкӧсса да мирса туристскӧй рынокъясын Коми Республикаса туристскӧй прӧдуктъяс;

17) нуӧдӧ Коми Республикаын туристскӧй индустрияӧ инвестицияяс кыскӧм вылӧ веськӧдӧм мероприятиеяс;

18) участвуйтӧ туризм юӧр боксянь могмӧдӧмын, лӧсьӧдӧ Коми Республикаын туристъяслы юӧр сетан шӧринъяс да могмӧдӧ налысь уджалӧмсӧ;

19) пӧртӧ олӧмӧ «Ӧтуввез» юӧртан да телекоммуникация везйын ресурсъяс лӧсьӧдӧм, нуӧдӧм, ӧнъяӧдӧм серти котыртысьлысь уджъяссӧ, кутшӧмъясӧс веськӧдӧма Коми Республикаса республиканскӧй туристскӧй прӧдукт паськӧдӧм вылӧ;

20) дасьтӧ да сетӧ Коми Республикаса Веськӧдлан котырӧ Коми Республикаын туристскӧй индустрия субъектъяслы канмусянь отсӧг сетӧм серти вӧзйӧмъяс;

21) лӧсьӧдӧ да могмӧдӧ туристъясӧн (экскурсантъясӧн) Коми Республика мутасын меститчӧм туристскӧй ресурсъясӧн да связь средствоясӧн мытшӧдтӧг вӧдитчӧм, а сідзжӧ медицина, инӧд да мукӧд сикас эновтны позьтӧм отсӧг босьтӧм вылӧ бур условиеяс;

22) збыльмӧдӧ Коми Республика мутасын туризм сфераын навигация да ориентируйтчан система лӧсьӧдан мераяс;

23) примитӧ аккредитуйтӧм организацияяслысь Коми Республика мутасын меститчӧм туй морт керкаяс сикасавны, горнолыжнӧй трассаяс сикасавны, пляжъяс сикасавны наӧн кӧсйӧм йылысь уведомлениеяс;

24) эскӧдӧ федеральнӧй оланпасъяс серти примитан помшуӧмъясӧн (рекомендацияясӧн) лоӧмторъяссӧ, кутшӧмъяс эскӧдӧны туристъяслӧн (экскурсантъяслӧн) регыд кад чӧж лоан странаын (местаын) налӧн олӧмлы да дзоньвидзалунлы видзчысянлун боксянь грӧз, а сідзжӧ и налӧн эмбурлы лёктор вӧчан опасносьт артмӧм йылысь;

25) ӧтув уджалӧ абу коммерческӧй организацияяскӧд, кодъяс уджалӧны туризм сфераын, республикасайса туризм сфераын туроператоръяслысь ӧтувсӧ пыртӧмӧн, сы лыдын туризм сӧвмӧдан верктуя нырвизьяс, туризмын видзчысянлун могмӧдан, туристъяслысь инӧдъяс да оланпас серти интересъяс доръян юалӧмъяс серти;

26) дасьтӧ да вынсьӧдӧ ас кежысь котыртӧм туристалігӧн турист группаяслы, кӧні эм челядь, ветлӧм вылӧ да котыртӧм челядь группаяслы ветлӧм вылӧ, кодъяс эмӧсь челядьлы шойччан да налысь дзоньвидзалун бурмӧдан организацияясын, вӧзйӧм туристскӧй маршрутъяслысь (ветлан-мунан мукӧд маршрутлысь) списоксӧ, йӧзӧдӧ сійӧс «Ӧтуввез» юӧртан да телекоммуникация везйын Министерстволӧн официальнӧй сайтын;

27) лӧсьӧдӧ экскурсоводъясӧс (гидъясӧс) да гид-переводчикъясӧс аттестуйтӧм могысь аттестационнӧй комиссия, пыртӧ экскурсоводъяс йылысь (гидъяс йылысь) да гид-переводчикъяс йылысь тӧдмӧгъяссӧ экскурсоводъяслӧн (гидъяслӧн) да гид-переводчикъяслӧн ӧтувъя федеральнӧй реестрӧ;

28) вынсьӧдӧ экскурсоводъясӧс (гидъясӧс) да гид-переводчикъясӧс аттестуйтӧм могысь аттестационнӧй комиссия йылысь положениесӧ;

29) вынсьӧдӧ экскурсоводлӧн (гидлӧн) либӧ гид-переводчиклӧн морӧсвывса идентификационнӧй карточкалысь формасӧ;

30) участвуйтӧ туризм сфераын уджсикасын тӧдӧмлун босьтӧмсӧ, содтӧд тӧдӧмлун босьтӧмсӧ да уджсикасӧ велӧдӧмсӧ котыртӧмын;

31) збыльмӧдӧ общеобразовательнӧй организацияясын велӧдчысьясӧс культураӧн тӧдмӧдӧм да налы тӧдӧмлун сетӧм могысь экскурсияяс да путешествиеяс котыртан мераяс.»;

д) 10 пунктлӧн 10.15 пунктувса 3 пунктулын «, наука да том йӧз политика» кывъяс вежны «да наука» кывъясӧн;

е) 10.22 пунктын:

2 пунктулын «контроль (дӧзьӧр).» кывъяс вежны «контроль (дӧзьӧр);» кывъясӧн;

содтыны татшӧм сюрӧса выль 3 пунктув:

«3) организацияяслӧн, асшӧр уджалысьяслӧн да торъя йӧзлӧн удж бӧрся, кодъяс вӧдитчӧны торъя вот режимӧн, кодъяс сетӧны экскурсоводъяслысь (гидъяслысь), гид-переводчикъяслысь да (либӧ) инструктор-проводникъяслысь услугаяссӧ, дінмуын канму контроль (дӧзьӧр).»;

ж) 11 пунктын:

4 пунктулын «оформитӧм.» кыв вежны «оформитӧм;» кывйӧн;

содтыны татшӧм сюрӧса 5 пунктув:

«5) экскурсоводъясӧс (гидъясӧс) да гид переводчикъясӧс аттестуйтӧм.»;

з) 12 пунктын:

5 пунктулын «тайӧ Положениеын.» кывъяс вежны «тайӧ Положениеын;» кывъясӧн;

содтыны татшӧм сюрӧса 6 пунктув:

«6) дасьтыны да ыстыны Коми Республикаын меставывса асвеськӧдлан органъясӧ Коми Республикаын муниципальнӧй юкӧнлӧн мутасын туризм сфераын шӧр нырвизьяс збыльмӧдан юалӧмъяс серти вӧзйӧмъяс.»;

и) 13 пунктын «да промышленносьт» кывъяс вежны «, промышленносьт да транспорт» кывъясӧн;

к) 17 пунктын:

14 пунктулын «юалӧмъяс серти.» кывъяс вежны «юалӧмъяс серти;» кывъясӧн;

содтыны татшӧм сюрӧса 15 пунктув:

«15) туризм юалӧмъяс серти.»;

3) 2 №-а содтӧдлӧн нимын «Коми Республикаса экономика сӧвмӧдан да промышленносьт министерство» кывъяс вежны «Экономика сӧвмӧдан, промышленносьт да транспорт министерство» кывъясӧн.

3. «Коми Республикаса культура озырлун объектъяс видзӧмӧн веськӧдланін йылысь» Коми Республикаса Веськӧдлан котырлӧн 2015 во ӧшым тӧлысь 8 лунся 499 №-а шуӧмын:

1) водзкывсӧ гижны тадзи:

«Коми Республикаса олӧмӧ пӧртысь власьт органъяс йылысь да Коми Республикаса олӧмӧ пӧртысь власьт системаын Коми Республикаса канму чинъясын уджалысь йӧз йылысь» Коми Республикаса Оланпас подув вылын Коми Республикаса Веськӧдлан котыр шуис:»;

2) Коми Республикаса культура озырлун объектъяс видзӧмӧн веськӧдланін йылысь положениеын, мый вынсьӧдӧма шуӧмӧн (1 №-а содтӧд):

а) 6 пунктса мӧд абзацын «, туризм» кыв киритны;

б) 13 пунктса 11 пунктулын «, туризм» кыв киритны.